Жоба

**Қазақстан Республикасының кейбір заңнамалық актілеріне есiрткi, психотроптық заттар, сол тектестер мен прекурсорлар айналымын бақылау мәселелері бойынша өзгерістер мен**

**толықтырулар енгізу туралы**

ҚАЗАҚСТАН РЕСПУБЛИКАСЫНЫҢ ЗАҢЫ

**1-бап.** Қазақстан Республикасының мына заңнамалық актілеріне өзгерістер мен толықтырулар енгізілсін:

1. Қазақстан Республикасының 2014 жылғы 3 шілдедегі Қылмыстық кодексінде (Қазақстан Республикасы Парламентінің Жаршысы, 2014 ж.,
№ 13-І, 13-ІІ, 83-құжат; № 21, 122-құжат; 2015 ж., № 16, 79-құжат, № 21-ІІІ, 137-құжат; № 22-І, 140-құжат,; № 22-ІІІ, 149-құжат; 22-V, 156-құжат;
№ 22-VI, 159-құжат; 2016 ж., № 7-ІІ, 55-құжат; № 8-ІІ, 67-құжат; № 12,
87-құжат; № 24, 126-құжат):

296-бапқа ескертудің 1-тармағы мынадай редакцияда жазылсын:

«1. Есірткі және психотроптық заттардың мөлшері Қазақстан Республикасының Үкіметі бекітетін Заңсыз айналымда жүргені анықталған есірткі, психотроптық заттарды, сол тектестер мен прекурсорларды шағын, ірі және өте ірі мөлшерге жатқызу туралы жиынтық кестеде айқындалады. Есірткі мен психотроптық зат тектестердің шағын, ірі және аса ірі мөлшері өздері тектестері болып табылатын есірткі және психотроптық заттардың шағын, ірі және аса ірі мөлшеріне сәйкес келеді.».

1. «Есiрткi, психотроптық заттар, сол тектестер мен прекурсорлар және олардың заңсыз айналымы мен терiс пайдаланылуына қарсы iс-қимыл шаралары туралы» 1998 жылғы 10 шілдедегі Қазақстан Республикасының Заңында (Қазақстан Республикасы Парламентінің Жаршысы, 1998ж.,
№ 17-18, 221-құжат; 2000 ж., № 6, 141-құжат; 2002 ж., № 10, 106-құжат;
2004 ж., № 23, 142-құжат; 2006 ж., № 5-6, 30-құжат; № 24, 148-құжат;
2009 ж., № 18, 84-құжат; 2011 ж., № 1, 2-құжат; № 9, 81-құжат; № 11,
102-құжат; 2012 ж., № 4, 32-құжат; № 15, 97-құжат; 2013 ж., № 12, 57-құжат; № 14, 75-құжат; 2014 ж., № 1, 4-құжат; № 14, 84-құжат; № 19-І, 19-ІІ,
96-құжат; № 23, 143-құжат; 2015 ж., № 20-ІV, 113-құжат; 2016 ж., № 7-ІІ,
56-құжат, № 24, 126-құжат):

1) 1-бапта:

4) тармақша мынадай редакцияда жазылсын:

«4) есiрткi, психотроптық зат тектестер – құрылымдық формулалары есірткі, психотроптық заттардың құрылымдық формулаларындағы бір немесе бірнеше сутегі, галогендер және (немесе) гидроксильді топтар атомдарын олардың алмастырғыштарына ауыстырумен түзілген, Қазақстан Республикасында бақылауға жататын Есірткі, психотроптық заттар және прекурсорлар тізіміне енгізілмеген химиялық заттар;»;

мынадай мазмұндағы 4-1) тармақшамен толықтырылсын:

«4-1) сутегі, галогендер және (немесе) гидроксильді топтар атомдарын алмастырғыштар – есірткі, психотроптық зат тектестерін дайындау кезінде пайдаланылатын және Есірткі, психотроптық заттардың құрылымдық формулаларындағы сутегі, галогендер және (немесе) гидроксильді топтар атомдарын алмастырғыштар тізіміне енгізілген бір валентті немесе екі валентті атомдар немесе атомдар тобы;»;

18) тармақша мынадай редакцияда жазылсын:

«18) Заңсыз айналымда жүргенi анықталған есірткі, психотроптық заттарды, сол тектестер мен прекурсорларды шағын, iрi және өте iрi мөлшерге жатқызу туралы жиынтық кесте – Қазақстан Республикасының Үкіметі бекітетін, сот сараптамасы органдары айқындайтын және кейiн әкiмшілік не қылмыстық жауаптылықтың туындауына негiз болып табылатын (шағын, iрi, өте iрi) мөлшердегi белгiленген есірткі, психотроптық заттар, сол тектестер мен прекурсорлар түрлерiнiң тiзбесi;»;

20) тармақша мынадай редакцияда жазылсын:

«20) Қазақстан Республикасында бақылауға жататын есiрткi, психотроптық заттар мен прекурсорлар тiзiмi – Қазақстан Республикасының Үкіметі бекітетін, халықаралық конвенциялар негiзiнде нөмiрленген және тиiстi кестелер мен тiзiмге бiрiктiрiлген, Қазақстан Республикасында бақылауға жататын есiрткi, психотроптық заттар мен прекурсорлар тiзбесi;»;

мынадай мазмұндағы 20-1) тармақшамен толықтырылсын:

«20-1) Есірткі, психотроптық заттардың құрылымдық формулаларындағы сутегі, галогендер және (немесе) гидроксильді топтар атомдарын алмастырғыштар тізімі – сот сараптамасы органдары айқындайтын және Қазақстан Республикасының Үкіметі бекітетін бір валентті немесе екі валентті атомдар немесе атомдар тобының тізбесі;»;

22) тармақша мынадай редакцияда жазылсын:

«22) құрамында есiрткi, психотроптық заттар бар өсiмдiктердi жинау – халықаралық конвенцияларға сәйкес Қазақстан Республикасында бақылауға жататын Есірткі, психотроптық заттар мен прекурсорлардың тiзiміне енгiзiлген, құрамында есiрткi заттары бар жабайы өсетiн немесе егiлетiн өсiмдiктердi жинау;»;

32) тармақша мынадай редакцияда жазылсын:

«32) препарат – Қазақстан Республикасында бақылауға жататын Есірткі, психотроптық заттар мен прекурсорлардың тiзiміне енгiзiлген, құрамында бiр немесе бiрнеше есiрткi заттары, психотроптық заттар немесе прекурсорлар бар кез келген физикалық күйдегi қоспа;».

 2) 2-бап мынадай мазмұндағы 1-1, 1-2, 1-3 және 1-4-тармақтармен толықтырылсын:

«1-1. Қазақстан Республикасында бақылауға жататын есірткі, психотроптық заттар мен прекурсорлар тізімін, Заңсыз айналымда жүргені анықталған есірткі, психотроптық заттарды, сол тектестер мен прекурсорларды шағын, ірі және өте ірі мөлшерге жатқызу туралы жиынтық кестені және Есірткі, психотроптық заттардың құрылымдық формулаларындағы сутегі, галогендер және (немесе) гидроксильді топтар атомдарын алмастырғыштар тізімін осы баптың 1-2-тармағында жазылған негіздерде есірткі, психотроптық заттар, сол тектестер және прекурсорлар айналымы саласындағы уәкілетті мемлекеттік органның ұсынымы бойынша Қазақстан Республикасының Үкіметі бекітеді және заңнамада белгіленген тәртіппен ресми жариялануға жатады.

1-2. Қазақстан Республикасында бақылауға жататын есірткі, психотроптық заттар мен прекурсорлар тізіміне заттарды енгізу мына негіздердің бірі бойынша:

Біріккен Ұлттар Ұйымының Халықаралық есірткіні бақылау комитетінен ұсынымдар келіп түскен кезде;

Зат Еуразиялық экономикалық одақ елдерінде бақылауға жататын есірткі, психотроптық заттар мен прекурсорлар тізімдерінде, тізбелерінде, кестелерінде болған кезде жүзеге асырылады.

1-3. Заттарды есірткі, психотроптық заттар тектестерге жатқызу Қазақстан Республикасының заңнамасында айқындалатын тәртіппен сот сараптамасын жүргізу арқылы жүзеге асырылады.

Сараптама нысанасы заттың құрылымдық формуласын Қазақстан Республикасында бақылауға жататын есірткі, психотроптық заттардың және прекурсорлардың құрылымдық формулаларымен ара қатынасын белгілеу және бұл құрылымдық формулада бір немесе бірнеше сутегі, галогендер және (немесе) гидроксильді топтар атомдарын алмастырғыштардың
бар-жоғын айқындау болып табылады;

#  1-4. Біріккен Ұлттар Ұйымының Халықаралық есірткіні бақылау комитетінің және Еуразиялық экономикалық одақ елдерінің бақылауында жоқ психобелсенді зат айналымда табылған жағдайда, оны есірткі, психотроптық заттарға және прекурсорларға жатқызу БҰҰ-ның 1988 жылғы Есiрткi құралдарының және психотроптық заттардың заңсыз айналымына қарсы күрес туралы конвенциясына сәйкес жүзеге асырылады.»;

 3) 5-бап:

мынадай мазмұндағы 1-1-тармақпен толықтырылсын:

1-1. Қазақстан Республикасының Үкіметі есірткі, психотроптық заттар, сол тектестер және прекурсорлар айналымы саласындағы уәкілетті мемлекеттік орган уәкілетті органдармен келісу бойынша әзірлеген Қазақстан Республикасында бақылауға жататын есірткі, психотроптық заттар мен прекурсорлар тізімін, Заңсыз айналымда жүргені анықталған есірткі, психотроптық заттарды, сол тектестермен прекурсорларды шағын, ірі және өте ірі мөлшерге жатқызу туралы жиынтық кестені және Есірткі, психотроптық заттардың құрылымдық формулаларындағы сутегі, галогендер және (немесе) гидроксильді топтар атомдарын алмастырғыштар тізімін бекітеді, сондай-ақ оларды қалыптастыру тәртібін айқындайды.»;

3-тармақтың 5) тармақшасында «өте ірі мөлшерге жатқызу туралы жиынтық кестеге» деген сөздерден кейін «және Есірткі, психотроптық заттардың құрылымдық формулаларындағы сутегі, галогендер және (немесе) гидроксильді топтар атомдарын алмастырғыштар тізіміне» деген сөздермен толықтырылсын;»;

1. 6-баптың 2-тармағының 3) тармақшасы мынадай редакцияда жазылсын:

«3) құрамында Қазақстан Республикасында бақылауға жататын есірткі, психотроптық заттар мен прекурсорлар тiзiміне енгізілген есірткі заттары бар өсімдіктер өсірілетін жер учаскелеріне тексеріп-қарау жүргізуге;»;

1. 8-бапта:

1-тармақ мынадай редакцияда жазылсын:

«1. Қазақстан Республикасында бақылауға жататын есірткі, психотроптық заттар мен прекурсорлар тiзiміне енгiзiлген есiрткi, психотроптық заттар мен прекурсорларға мемлекеттiк квота –Қазақстан Республикасының халықаралық шарттарына сәйкес олардың айналымын лицензиясы бар заңды тұлғалар осы қажеттілік шегiнде жүзеге асыратын Қазақстан Республикасының Yкiметi айқындайтын қажеттiлiк есебi.»;

7-тармақ мынадай редакцияда жазылсын:

«7. Қамтамасыз ету нормативiн үлестiк бөлу Қазақстан Республикасында бақылауға жататын есірткі, психотроптық заттар мен прекурсорлар тiзiміне енгiзiлген барлық есiрткi, психотроптық заттар мен прекурсорларға, сондай-ақ есiрткi, психотроптық заттар мен прекурсорлар айналымын жүзеге асыратын заңды тұлғалар мәлімдеген, құрамында аталған заттар бар өнiмдерге қатысты жүзеге асырылады.»;

6) 10-баптың 2-тармағы мынадай редакцияда жазылсын:

«2. Есiрткi, психотроптық заттар мен прекурсорлар өндiретiн, дайындайтын, өңдейтiн заңды тұлғалар заңды тұлғаларды мемлекеттік тіркеу туралы заңнамада белгіленген тәртіппен міндетті түрде тiркелуі тиiс.»;

7) 11-баптың 2-тармағы мынадай редакцияда жазылсын:

«2. Құрамында Қазақстан Республикасында бақылауға жататын есірткі, психотроптық заттар мен прекурсорлар тiзiмінде санамаланған заттар бар дәрiлiк заттарды таңбалау кезiнде осы заттардың атаулары және олардың салмақ бiрлiгiмен немесе пайызбен алынған құрамы көрсетiледi.»;

8) 15-баптың 5-тармағы мынадай редакцияда жазылсын:

«5. Денсаулық сақтау саласындағы уәкiлеттi орган Қазақстан Республикасында бақылауға жататын есірткі, психотроптық заттар мен прекурсорлар тiзiміне енгiзiлген, медициналық мақсаттарда пайдаланылатын құрамында есiрткi, психотроптық заттар мен прекурсорлар бар дәрiлiк препараттарды жазудың ең ұзақ мерзiмiн, сондай-ақ олардың бiр рецепт бойынша жазып беру мен босатуға болатын мөлшерiн белгiлейдi.»;

9) 16-бапта:

2-тармақ мынадай редакцияда жазылсын:

« 2. Егер бұл ережелер осы Заңға қайшы келмесе, Қазақстан Республикасының заңдарында белгiленген барлық дәрiлiк заттарға қолданылатын ережелер Қазақстан Республикасында бақылауға жататын есірткі, психотроптық заттар мен прекурсорлар тiзiміне енгiзiлген, медициналық мақсатта пайдалануға рұқсат етiлген дәрiлiк заттарға, қолданылады.»;

3-тармақ мынадай редакцияда жазылсын:

« 3. Қазақстан Республикасында бақылауға жататын есірткі, психотроптық заттар мен прекурсорлар тiзiміне енгiзiлген есірткі, психотроптық заттар мен прекурсорларды медициналық мақсатта қолдану Қазақстан Республикасының нормативтiк құқықтық актiлерiне сәйкес жүзеге асырылады.»;

5-тармақ мынадай редакцияда жазылсын:

«5. Қазақстан Республикасында бақылауға жататын есірткі, психотроптық заттар мен прекурсорлар тiзiміне енгiзiлген құрамында есiрткi, психотроптық заттар мен прекурсорлар бар дәрiлiк препараттарды қолдану құқығы азаматтық мақсаттағы санитариялық көлiкке қолданылады. Аталған құқықты азаматтық мақсаттағы көлiктiң басқа түрлерiнде заңсыз iске асыру Қазақстан Республикасының заңдарында белгiленген тәртiппен жауаптылыққа әкеп соғады.»;

6-тармақ мынадай редакцияда жазылсын:

« 6. Шұғыл жағдайларда алғашқы медициналық көмек көрсету үшiн ғана пайдаланылатын, құрамында есiрткi, психотроптық заттар мен прекурсорлар бар, Қазақстан Республикасында бақылауға жататын есірткі, психотроптық заттар мен прекурсорлар тiзiміне енгiзiлген дәрiлiк препараттар:

1) азаматтарға арналған көлiкте;

2) тактикалық жаттығуларға (жүзу ауданына) және даладағы (теңiздегi) оқу-жаттығуларға шығу кезiнде әскери машиналарда (кемелерде);

3) ұшу кезiнде ұшу аппараттарындағы ұшқыштың дәрi қобдишасында;

4) мемлекеттiк мекемелердің, Қарулы Күштердiң, басқа да әскерлер мен әскери құралымдардың шұғыл көмек шкафтарында (қаттағыштарында) болуы мүмкiн.

Оларды қолдануға рұқсатты және есепке алу тәртiбiн Қазақстан Республикасының заңнамасына сәйкес есiрткi, психотроптық заттар мен прекурсорлар айналымы саласындағы уәкiлеттi мемлекеттiк орган денсаулық сақтау саласындағы уәкiлеттi органмен келiсу бойынша белгілейдi.

10) 23-бапта:

1-тармақ мынадай редакцияда жазылсын:

«1. Қазақстан Республикасында бақылауға жататын есірткі, психотроптық заттар мен прекурсорлар тiзiміне енгiзiлген прекурсорларды әзiрлеу, өндiру, өңдеу, сақтау, тасымалдау, жөнелту, сату, бөлу, сатып алу, пайдалану, Қазақстан Республикасының аумағына әкелу, Қазақстан Республикасының аумағынан әкету, оларды Қазақстан Республикасының аумағы арқылы транзиттеу осы Заңда және Қазақстан Республикасының соған сәйкес қабылданатын прекурсорлар, сондай-ақ есiрткi және психотроптық заттарды өндiру үшiн пайдаланылатын аспаптар мен жабдықтар туралы нормативтiк құқықтық актiлерде реттеледi.»;

4-тармақ мынадай редакцияда жазылсын:

« 4. Қазақстан Республикасында бақылауға жататын есірткі, психотроптық заттар мен прекурсорлар тiзiміне енгiзiлген заттардың бiрi заңсыз түрде есiрткi заттарын немесе психотроптық заттарды дайындау мақсатында пайдалануға арналғандығына дәлелдер болған жағдайларда прекурсорларға Қазақстан Республикасының заңдарына сәйкес оны одан әрi қарай пайдалану туралы сот шешiм қабылдағанға дейiн оған дереу тыйым салынады.»;

11) 24-баптың 2-тармағы мынадай редакцияда жазылсын:

«2. Қазақстан Республикасында бақылауға жататын есірткі, психотроптық заттар мен прекурсорлар тiзiміне (ІІ, ІІІ кестелер) енгiзiлген есiрткi мен психотроптық заттарды, сол тектестерді жарнамалау медицина және фармацевтика қызметкерлерiне арналған арнайы баспасөз басылымдарында ғана жүзеге асырылуы мүмкiн. Есiрткi немесе психотроптық заттар, сол тектестері бар дәрiлік препараттардың үлгiлерiн жарнамалау мақсатында таратуға тыйым салынады.»;

12) 38-бапта «(1,2-қосымшалар)» деген сөздер алынып тасталсын;

13) 1 және 2-қосымшалар алынып тасталсын.

**2-бап.** Осы Заң қолданысқа енгізілген күннен кейін алты ай өткен соң қолданысқа енгізілетін 1-тармақты, 1) тармақшаның бірінші, екінші, үшінші, төртінші және бесінші абзацтарын, 2) тармақшаның бірінші абзацын,
3) тармақшаның бірінші абзацын, 1-баптың 2-тармағының 12) және
13) тармақшасын қоспағанда, осы Заң алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Қазақстан Республикасының**

 **Президенті**